بادغیس ‏نن دوشنبه د رمضان د میاشتې پر ۱۵مه د بادغیس ولایت د قادس ولسوالۍ په ګلچین کلی کې یوه کورنۍ چې د اورلګېدنې له امله زیانمنه شوې وه، د افغانی سرې میاشتې له لوری ورسره د ۴ قلمه غیر خوراکی توکو مرسته ترسره شوه، چې یوه خېمه، ۱ ترپال، ۱ د پخلنځی سیټ او ۶ کمپلې په کې شاملې وې. ‏کاپیسا د افغانی سرې میاشتې له لوری نن دوشنبه د رمضان د میاشتې پر ۱۵مه د کاپیسا ولایت د نمایندګۍ ریاست په انګړ کې د پسرلی په راتګ او د چاپیریال د سمسورتیا او زرغونتیا په موخه د ۳۰ ډوله بېلابېلو مېوه لرونکو ونو د کېنولو کمپاین پیل شو سر پل ‏نن دوشنبه د رمضان د میاشتې پر ۱۵مه د افغانی سرې میاشتې له لوری د سرپل ولایت مرکز کې له ۵۰ کورنیو سره د ۳.۳۷۵ ټنه خوراکی توکو مرسته ترسره شوه. یاده مرسته چې د ترکیې هېواد د سرې میاشتې له لوری چمتو شوې وه،هرې کورنۍ ته ۵۰ کیلو اوړه، ۱۰ کیلو وریژې، ۵ لیټره غوړی، دوه کیلو بوره او نیمه کیلو خُرما ورکړل شوه. بلخ او نورستان ‏د افغانی سرې میاشتې له لوری نن دوشنبه د رمضان د میاشتې پر ۱۵مه په بلخ او نورستان ولایتونو کې له ۵۳۳ اړمنو او بېوزلو کورنیو سره د ۴.۲۶۴ ټنه خُرما مرسته وشوه. یاده مرسته چې د سعودی هېواد د ملک سلمان خیریه بنسټ له لوری چمتو شوې وه، هرې کورنۍ ته ۸ کیلو خُرما ورکړل شوه. .